CELEX: 32012R0131
Language: sk
Date: 2012-02-15 00:00:00
Title: Vykonávacie nariadenie Komisie (EÚ) č. 131/2012 z  15. februára 2012 týkajúce sa schválenia prípravku z rascového oleja, citrónového oleja s určitými sušenými bylinami a koreninami ako kŕmnej doplnkovej látky pre odstavené prasiatka (držiteľ povolenia Delacon Biotechnik GmbH)  Text s významom pre EHP

16.2.2012   
            
            
               SK
            
            
               Úradný vestník Európskej únie
            
            
               L 43/15
            
         VYKONÁVACIE NARIADENIE KOMISIE (EÚ) č. 131/2012
   z 15. februára 2012
   týkajúce sa schválenia prípravku z rascového oleja, citrónového oleja s určitými sušenými bylinami a koreninami ako kŕmnej doplnkovej látky pre odstavené prasiatka (držiteľ povolenia Delacon Biotechnik GmbH)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje schvaľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o schválenie prípravku z rascového oleja, citrónového oleja s určitými sušenými bylinami a koreninami. K uvedenej žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka schválenia prípravku z rascového oleja, citrónového oleja s určitými sušenými bylinami a koreninami, uvedeného v prílohe, ako kŕmnej doplnkovej látky pre odstavené prasiatka, ktorý má byť zaradený do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 7. apríla 2011 (2) k záveru, že prípravok z rascového oleja, citrónového oleja s určitými sušenými bylinami a koreninami nemá za navrhovaných podmienok používania nežiaduce účinky na zdravie zvierat, zdravie ľudí ani na životné prostredie a že jeho používanie môže zlepšovať prírastkovosť odstavených prasiatok. Úrad nepovažuje osobitné požiadavky na monitorovanie po uvedení na trh za potrebné. Overil tiež správu o metóde analýzy tejto kŕmnej doplnkovej látky v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               S cieľom zabezpečiť účinnosť a bezpečnosť, ako aj súlad s charakteristikou účinných látok poskytnutou zo strany žiadateľa, mali by sa dodržiavať maximálne prípustné množstvá prírodných látok stanovené v časti B prílohy III k nariadeniu Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (3), pokiaľ ide o sušené byliny a koreniny použité v prípravku, ako je špecifikované v prílohe, a na rascový olej a citrónový olej by sa mali vzťahovať príslušné charakteristiky produktu stanovené v Európskom liekopise.
            
         
               (6)
            
            
               Z posúdenia prípravku z rascového oleja, citrónového oleja s určitými sušenými bylinami a koreninami uvedeného v prílohe vyplýva, že podmienky na schválenie v zmysle článku 5 nariadenia (ES) č. 1831/2003 sú splnené. Preto by sa používanie tohto prípravku malo schváliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe schvaľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  EFSA Journal (Vestník EFSA) 2011; 9(4):2139.
   
      (3)  Ú. v. EÚ L 354, 31.12.2008, s. 34.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti schválenia
               
            
                  mg doplnkovej látky/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zlepšenie parametrov výkonnosti)
                  
               
            
                  4d6
               
               
                  Delacon Biotechnik GmbH
               
               
                  prípravok z rascového oleja, citrónového oleja s určitými sušenými bylinami a koreninami
               
               
                  
                               
                           
                           
                              
                                 Zloženie doplnkovej látky
                              
                              Prípravok z esenciálneho oleja > 1,5 % (rascový olej ≥ 0,75 % a citrónový olej ≥ 0,75 %)
                              
                                          —
                                       
                                       
                                          sušené byliny a koreniny: 50 %
                                       
                                    
                                          —
                                       
                                       
                                          nosiče: q.s. 100 %
                                       
                                    
                        
                               
                           
                           
                              
                                 Charakterizácia účinných látok a iných zložiek
                              
                              
                                          —
                                       
                                       
                                          rascový olej: d-karvón 3,5 – 6,0 mg/g vymedzený v Európskom liekopise (1)
                                          
                                       
                                    
                                          —
                                       
                                       
                                          citrónový olej: limonén 2,3 – 9,0 mg/g vymedzený v Európskom liekopise
                                       
                                    Sušené byliny a koreniny:
                              prášok z klinčeka 1,5 %, škoricový prášok 10 %, prášok z muškátového orecha 1,5 %, cibuľový prášok 5 %, prášok z pimenta 2 %, prášok z pomarančovej kôry 5 %, prášok z mäty piepornej 12,5 % a harmančekový prášok 12,5 %.
                              Dodržiavajú sa maximálne prípustné množstvá stanovené v časti B prílohy III k nariadeniu (ES) č. 1334/2008, pokiaľ ide o sušené byliny a koreniny používané v prípravku.
                              Na rascový olej a citrónový olej používané v prípravku sa vzťahujú charakteristiky produktov stanovené v Európskom liekopise.
                           
                        
                               
                           
                           
                              
                                 Analytická metóda
                                  (2)
                              
                              Stanovenie karvónu: plynová chromatografia/hmotnostná spektrometria (GC/MS) so sledovaním vybraného iónu (SIM)
                           
                        
               
                  prasiatka (odstave-né)
               
               
                  —
               
               
                  250
               
               
                  400
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu skladovateľnosti a stabilitu pri granulovaní.
                           
                        
                              2.
                           
                           
                              Na použitie pre odstavené prasiatka do hmotnosti cca 35 kg.
                           
                        
                              3.
                           
                           
                              Na účely bezpečnosti: počas manipulácie používa ochranná dýchacia maska, a rukavice.
                           
                        
                              4.
                           
                           
                              Doplnková látka sa do kŕmnej zmesi pridáva vo forme premixu.
                           
                        
               
                  7. marca 2022
               
            
         (1)  Európsky liekopis Rady Európy.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.